
Presedinta Comisiei Europene, Ursula von der Leyen, a declarat miercuri ca va 
propune in urmatoarele saptamani promovarea achizitiilor militare comune, in 
cadrul primei strategii industriale comunitare de aparare, similare cu cele realizate 


pentru cumpararea de vaccinuri anticoronavirus sau de gaze naturale pentru a 
reduce dependenta fata de Rusia, informeaza EFE si Agerpres. 


,Amenintarea razboiului poate nu este iminenta, dar nu este imposibila. Nu trebun 
Sa exageram riscurile razboiului, dar trebuie sa ne pregatim pentru ele”, a sous Von 
der Leyen intr-o dezbatere in Parlamentul European, la Strasbourg. 


Politiciana germana a apreciat ca, avand in vedere riscurile la adresa securitatii si 
instabilitatea crescuta din cauza razboiului dus de Rusia in Ucraina sau a conflictului 
din Gaza, Europa trebuie sa ,,cheltuiasca mai mult, sa cheltuiasca mai bine, sa 
cheltuiasca european”, motiv pentru care va prezenta in curand diferite propuneri in 
cadrul primei strategii industriale de aparare a UE. 


La fel cum s-a procedat cu vaccinurile si cu gazele 
naturale 


Potrivit lui Von der Leyen, strategia se va concentra, ca si programul european de 
investitii in aparare care o va insoti, pe acordarea de prioritate licitatiilor militare 
comune. 


,La fel cum am facut cu vaccinurile sau gazele naturale. Acest lucru ne va ajuta sa 
reducem fragmentarea si sa crestem interoperabilitatea”, a indicat ea. 


Von der Leyen a spus ca, pentru a face acest lucru, va fi necesar sa _,transmitem 
colectiv un semnal puternic industriei”, asa ca vor studia cum sa inlesnim acordurile 
de cumparare in avans in care sa fie oferite garantii companiilor referitoare la 
comenzi stabile si predictibilitate pe termen lung. 


Presedinta executivului european a subliniat ca vor fi identificate proiecte europene 
de aparare care au un interes comun, pentru a ,,concentra eforturile si resursele 
acolo unde au cel mai mare impact si valoare adaugata”. ,,$i ne vom concentra pe 
inovare pentru a ne asigura ca Europa are acel avantaj in noile tehnologii pe care le 
vedem implementate in intreaga lume in diferite conflicte”, a afirmat ea. 


Von der Leyen a anuntat, de asemenea, crearea unui birou de inovare in aparare la 
Kiev, care va ,aduce Ucraina si mai aproape de Europa si va permite tuturor statelor 


membre sa profite de experienta Ucrainei pe campul de lupta si de cunostintele 
acesteia in domeniul inovatiei industriale in aparare”. 


Ea a recunoscut ca realizarea acestui pas pentru apararea europeana va necesita, |. 
presus de toate, ,o noua mentalitate” din partea institutiilor, industriei si 
investitorilor. 


Industria de aparare din Europa are nevoie de acces la 
capital 


In acest context, Von der Leyen a ldudat declaratiile presedintei Bancii Europene de 
Investitii, Nadia Calvino, potrivit carora institutia este dispusa sa faca mai mult 
pentru a contribui la proiecte comune care sa impulsioneze industria europeana de 
aparare. 


,Facem apel la statele membre sa sprijine aceasta propunere. Industria de aparare 
din Europa are nevoie de acces la capital”, a subliniat ea, incurajand sectoarele 
public si privat sa sustina aceste initiative, in special IMM-urile. 


Von der Leyen a mai spus ca a venit momentul sa se discute despre utilizarea 
profiturilor extraordinare din activele rusesti inghetate de sanctiunile europene 
pentru achizitionarea in comun de echipamente militare pentru Ucraina. 


Sefa executivului european si-a exprimat inca o data sprijinul pentru numirea in 
viltoarea Comisie Europeana din noiembrie — pe care doreste sa o prezideze din nou 
— a unui comisar pentru aparare. 


,Este timpul sa incepem sa discutam despre utilizarea profiturilor extraordinare din 
activele rusesti inghetate pentru achizitionarea in comun de echipamente militare 
pentru Ucraina”, a declarat Von der Leyen in discursul din Parlamentul European de 
la Strasbourg, potrivit AFP. 


Modalitatea de folosire a activelor statului rus care au fost inghetate dupa ce Rusia a 
lansat invazia din Ucraina tn urma cu doi ani este subiectul unor discutii intense si 
ridica intrebari juridice spinoase. 


Optiunea confiscarii acestor fonduri trezeste puternice reticente in cadrul celor 27, 
dar VE lucreaza la modalitati de utilizare a veniturilor generate de acestea. 


»Cu sau fara sprijinul partenerilor nostri, nu putem lasa Rusia sa castige”, a insistat 
presedinta Comisiei Europene. 


#achizitii comune de armament #achizitii militare #comisia europeana 


#razboi #ucraina #UE #vaccinuri 

